钦定古今图书集成/方舆汇编/职方典/第1360卷 > 《小函谷关赋》李元畅
## 钦定古今图书集成/方舆汇编/职方典/第1360卷 > 《小函谷关赋》李元畅

关为前守吴公国伦所筑，盖重地也。题咏者备矣，而赋独阙，李子补焉。词曰：

岁在重光协洽，蚩尤氏为祟，乃迫上帝下欃枪降獝
狂锺为妖孽，来自东方。虎视我高郡，鲸吞我电阳，蚕
食我邻宇，麃奔我疆场。鬼燐青，野骨白，阵云黑，战日
黄。时则有太守如羊开府其人者，轻裘缓带，一鼓歼
之，而累卵之城，固若金汤。太守曰：“未也。吾闻剑逾蜀
破，崤入秦亡，重关之设，有土者可废而不讲乎？”于是
矕城以北，得天险岩岩类函谷者，虽小而足以守。乃
召虞人庀材，公倕削墨；许少施巧，秦成效力。跨峻坂
以启扉，因断𬒈而衡阈。一丸可封，万夫莫敌。前抱啼
猿之峭壁，石路绵牵；缀以卧龙之奥宅，盘𡹬谷旋。既
临深而履险，惧身坠而目眩。魂黯销以失度，足沬趄
而不前。山河争百二之雄壮，门户总四八之喉咽。当
其空山叫狐，深莽匿䝙，司疆举燧，猛将弯弧，则斯地
也，貔貅屯而雾暗，鼙鼓急而风鸣，悲笳咽而月落，高
垒出而烟孤。田文不能以宵遁，郭丹奚自而买符。若
乃运际熙平，岭海澄清，旌旗昼卷，刁斗夜停，则斯地

不常治，险不在地，有德则依，无德则弃，独不观于《函
谷》之故事乎？以贙！而踣秦鹿，以褒博而兴汉龙，信
地利之易失，而人和为难攻。是故善守者，壮于城于
仁义，坐樽俎而折冲，不锁钥而固，不保障而雄。客有
度关而惕于衷者，歌曰：“洪涛激兮古木重，云霞深兮
瘴疠空，安得泰宁兮齐昊穹。西出兮岂无老氏，东还
兮谁识终童。”